Digriet tal-Qorti tal-Ġustizzja (It-Tmien Awla) tas-26 ta’ Frar 2020 (talba għal deċiżjoni preliminari tat-Tribunal Arbitral Tributário (Centro de Arbitragem Administrativa - CAAD) - il-Portugall) – PAGE International Lda vs Autoridade Tributária e Aduaneira
(Kawża C-630/19) 1
(Rinviju għal deċiżjoni preliminari – Tassazzjoni – Taxxa fuq il-valur miżjud (VAT) – Tnaqqis tat-taxxa tal-input imħallsa – Direttiva 2006/112/KE – Artikoli 168 u 176 – Esklużjoni mid-dritt għal tnaqqis – Akkwist ta’ servizzi tal-ikel – Klawżola ta’ standstill – Adeżjoni mal-Unjoni Ewropea)
Lingwa tal-kawża: il-Portugiż
Qorti tar-rinviju
Tribunal Arbitral Tributário (Centro de Arbitragem Administrativa - CAAD)
Partijiet fil-kawża prinċipali
Rikorrenti: PAGE International Lda
Konvenuta: Autoridade Tributária e Aduaneira
Dispożittiv
L-Artikolu 168(a) u l-Artikolu 176 tad-Direttiva tal-Kunsill 2006/112KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, għandhom jiġu interpretati fis-sens li ma jipprekludux leġiżlazzjoni nazzjonali li, wara l-adeżjoni tal-Istat Membru kkonċernat mal-Unjoni Ewropea, tnaqqas il-kamp tal-infiq eskluż mid-dritt għal tnaqqis tat-taxxa fuq il-valur miżjud, billi tawtorizza, taħt ċerti kundizzjonijiet, tnaqqis parzjali tat-taxxa fuq il-valur miżjud imposta fuq tali nfiq, fosthom b’mod partikolari l-infiq marbut mal-ikel, anki jekk il-persuna taxxabbli tiċċertifika li dan l-infiq kien ġie allokat kollu kemm hu għall-eżerċizzju tal-attività ekonomika taxxabbli tagħha.
____________
1     ĠU C 389, 11.11.2019.